Facebook Tezkor Maqolalar. Instant Maqolalar (Tezkor maqolalar) — Facebook ijtimoiy tarmogʻining xususiyati boʻlib, u resursning tashqi veb-sahifasiga oʻtmasdan Facebook mobil ilovasida Internet nashrlarining materiallarini koʻrish imkonini beradi. Servis sahifa yuklash vaqtini qisqartiradi va trafikni tejaydi. Tarix. 2015-yilI 12-may oyida Instant Maqolalar ishga tushirildi. Nyu-York Tayms, National Geographic, BuzzFeed, NBC, The Atlantic, The Guardian, BBC News, Spiegel va Bild boshlangʻich hamkorlari edi. Dastlab, bu xususiyat faqat iPhone uchun mavjud edi. Servis ishga tushirgandan soʻng uch hafta mobaynida hech qanday nashr foydalanilmadi. 9-iyun kuni The Guardian gazetasining birinchi maqolasi chiqdi. 2016-yil aprel oyida Facebook „Medium for Publishers“ platformasi bilan hamkorlik qila boshladi.Medium-dan foydalanadigan har qanday kompaniya yoki nashirlar oʻzlarining kontentini tezkor maqola formatida nashr etish imkoniyatiga ega boʻlishdi, chunki bu maʼlumot Facebook siyosatiga mos keladi. Xuddi shu yili Facebook F8 konferentsiyasida kompaniya ushbu xizmatni barcha nashirlar uchun taqdim etishini maʼlum qildi. Analitika. Ishga tushirish vaqtida Facebook Instant Maqolalar xususiyati comScore, Google Analytics, Omniture bilan mos kelishini eʼlon qildi.